แนวโน้มดัชนีเช้าปรับขึ้นตามตลาดตปท.
นักวิเคราะห์ฯเผยตลาดหุ้นไทยเช้านี้คาดว่าจะปรับตัวขึ้นแนวเดียวกับตลาดต่างประเทศ ทั้งตลาดภูมิภาค-ตลาดสหรัฐฯต่างปรับตัวขึ้นทั่วหน้า มองตลาดบ้านเรายังน่าจะได้รับโมเมนตัมไปต่อได้จากแรงซื้อของต่างชาติและบาทแข็งค่า
5 มี.ค. 2553

นักวิเคราะห์ฯเผยตลาดหุ้นไทยเช้านี้คาดว่าจะปรับตัวขึ้นแนวเดียวกับตลาดต่างประเทศ ทั้งตลาดภูมิภาค-ตลาดสหรัฐฯต่างปรับตัวขึ้นทั่วหน้า มองตลาดบ้านเรายังน่าจะได้รับโมเมนตัมไปต่อได้จากแรงซื้อของต่างชาติและบาทแข็งค่า
นายอภิชาติ ผู้บรรเจิดกุล นักวิเคราะห์ สำนักวิจัย บล.ทิสโก้ กล่าวว่า ตลาดหุ้นไทยเช้านี้คาดว่าจะปรับตัวขึ้นในทิศทางเดียวกับตลลาดหุ้นอื่นในภูมิภาคเอเชียที่ต่างปรับตัวขึ้นกันทั่วหน้าตามตลาดสหรัฐฯที่ปรับตัวขึ้นไป ซึ่งมองว่าตลาดบ้านเรายังน่าจะได้รับโมเมนตัมไปต่อได้จากแรงซื้อของนักลงทุนต่างชาติและเงินบาทก็ยังแข็งค่าอยู่ด้วย
สำหรับปัจจัยการเมือง ช่วงนี้ไม่น่าจะมีอะไร แต่อาจจะกลับมากดดันตลาดฯอีกครั้งในก็ช่วงวันที่ 10-12 มี.ค.ซึ่งใกล้วันนัดชุมนุมของกลุ่มคนเสื้อแดงในวันที่ 14 มี.ค.นี้ ขณะที่ช่วงนี้ทางรัฐบาลก็สามารถดูแลสถานการณ์ได้ค่อนข้างดี 
ส่วนผลกระทบในเรื่องการขึ้นเครื่องหมาย XD เพื่อจ่ายปันผลของบริษัทจดทะเบียน จากนี้ไปก็คงจะมีผลต่อตลาดฯน้อยแล้ว เพราะหุ้นตัวใหญ่หลายบริษัทขึ้น XD ไปแล้วเมื่อวานนี้  พร้อมให้แนวต้านไว้ที่ 736-738 จุด แนวรับ 730 จุด